ຄາດກັນວ່ານາໆຊາດ ຈະບັນລຸ ແຜນທີ່ ເພື່ອເຈລະຈາ ກັບ ກຸ່ມຕາລີບານ
ບັນດາ​ຜູ້​ຕາງໜ້າ ສະຫະລັດ ຈີນ ອັຟກາ​ນິສຖານ ​ແລະ​ປາ​ກິ​ສຖານ ຄາດ​ວ່າ ຈະ​ເຫັນ​ດີ ​ຕໍ່​ແຜນສັນຕິ​ພາບ ລະຫວ່າງລັດຖະບານ ​ອັຟກາ​ນິສຖານ ​ແລະ​ກຸ່ມຕາ​ລິ​ບານ ໃນວັນ​ເສົາ​ມື້​ນີ້.
ບັນດາຜູ້ຕາງໜ້າ ສະຫະລັດ ຈີນ ອັຟການິສຖານ ແລະ ປາກິສ ຖານ ຄາດວ່າ ຈະເຫັນດີຕໍ່ແຜນການສະໜັບສະໜູນ ເພື່ອໃຫ້ມີ ການເຈລະຈາສັນຕິພາບລະຫວ່າງລັດຖະບານອັຟການິສຖານ ແລະກຸ່ມຕາລິບານຢູ່ທີ່ກອງປະຊຸມໃນນະຄອນອິລາມາບັສ ໃນ ວັນເສົາມື້ນີ້ ບັນດາຜູ້ຕາງໜ້າກຳລັງພະຍາຍາມກະກຽມ “ແຜນທີ່” ໃຫ້ແກ່ຂັ້ນ ຕອນ ສັນຕິພາບທີ່ຍືນຍົງ ແລະມີໝາກຜົນ ແລະ ສຶກສາເບິ່ງວ່າ ຈະເຮັດຢ່າງໃດກ່ຽວກັບບັນດາກຸ່ມຕາລິບານຕ່າງໆ ທີ່ຄັດຄ້ານຕໍ່ ການເຈລະຈາແລະປະຕິເສດບໍ່ຍອມຍຸຕິການເປັນປໍລະປັກ ກຸ່ມປະສານງານສີ່ຝ່າຍ ໄດ້ພົບກັນສອງຄັ້ງມາກ່ອນແລ້ວ ໃນນະຄອນອິສລາມາບັສ ແລະ ຄາບູລ ແຕ່ບໍ່ມີການເຄື່ອນໄຫວທີ່ສຳຄັນໃດໆເກີດຂື້ນ ທີ່ໄດ້ລາຍງານຢູ່ໃນບັນດາກອງປະ ຊຸມດັ່ງກ່າວ ທ່ານ Sartaj Aziz ທີ່ປຶກສາຂອງນາຍົກລັດຖະມົນຕີປາກິສຖານກ່ຽວກັບກິດຈະການຕ່າງ ປະເທດກ່າວຢູ່ໃນຄຳຖະແຫຼງເປີດກອງປະຊຸມວ່າ “ຂ້າພະເຈົ້າຫວັງວ່າໃນການປະຊຸມກັນ ມື້ນີ້ ພວກເຮົາຈະສາມາດ ສະຫລຸບ ແລະຮັບເອົາແຜນທີ່ດັ່ງກ່າວ ” ສີ່ປະເທດ ກຳລັງພະຍາຍາມຊອກຫາຊ່ອງທາງ ເພື່ອຊັກຊວນໃຫ້ກຸ່ມ ຕາລິບານໃນອັຟກາ ນິສຖານ ເຂົ້າຮ່ວມການເຈລະຈາ ບັນດາເຈົ້າໜ້າທີ່ຕາລິບານ ໄດ້ຮ້ອງການເຈລະຈານີ້ເຫຼົ່ານີ້ວ່າ “ບໍ່ມີປະ ໂຫຍດ” ແລະບໍ່ໄດ້ ສະແດງໃຫ້ເຫັນວ່າ ເຂົາເຈົ້າເຕັມໃຈທີ່ຈະຢຸດເຊົາການເປັນປໍລະປັກຕໍ່ລັດຖະບານອັຟກາ ນິສຖານເລີຍ